News Update: Elon Musk สู้คดีปั่นหุ้น Tesla หลังทวีตว่าพร้อมเอาหุ้นออกนอกตลาดในปี 2018 ยืนยันตอนนั้นตั้งใจจริง - FINNOMENA
Elon Musk ซีอีโอของ Tesla กล่าวกับศาลว่า ข้อความที่ทวีตไปเมื่อปี 2018 เกี่ยวกับการเอาหุ้น Tesla ออกนอกตลาดนั้นมีความตั้งใจจริง และตอนนั้นกำลังพยายาทำสิ่งที่ถูกต้อง
25 ม.ค. 2566

Elon Musk ซีอีโอของ Tesla กล่าวกับศาลว่า ข้อความที่ทวีตไปเมื่อปี 2018 เกี่ยวกับการเอาหุ้น Tesla ออกนอกตลาดนั้นมีความตั้งใจจริง และตอนนั้นกำลังพยายาทำสิ่งที่ถูกต้อง
ตอนนี้ Elon Musk กำลังสู้กับคดี ‘ปั่นหุ้น’ หลังนักลงทุนส่วนหนึ่งระบุว่า ทวีตดังกล่าวในปี 2018 ทำให้พวกเขาเสียเงินหลายล้านดอลลาร์เพราะดีลดังกล่าวไม่ได้เกิดขึ้นจริง
ซีอีโอของ Tesla ชี้แจงว่า ได้พูดคุยกับกองทุนความมั่งคั่งแห่งชาติของซาอุดีอาระเบียซึ่งต้องการสนับสนุนข้อตกลงดังกล่าว แต่ยอมรับว่าไม่เคยพูดถึงจำนวนเงินทุนที่เฉพาะเจาะจง
ทวีตของ Elon Musk เมื่อวันที่ 7 ส.ค. 2018 ที่ระบุว่า เขามีเงินทุนที่มั่นคงเพื่อซื้อกิจการของ Tesla ที่ราคา 420 ดอลลาร์ต่อหุ้น พร้อมระบุว่ามีแหล่งเงินทุนพร้อมแล้ว ถูกกล่าวหาว่าฉ้อโกงนักลงทุน
ทวีตดังกล่าวส่งผลให้ราคาหุ้นของ Tesla พุ่งสูงขึ้น ก่อนจะร่วงในหลายสัปดาห์ต่อมา หลัง Elon Musk กล่าวว่า แผนดังกล่าวไม่ได้ดำเนินต่อไปอีกต่อไป จุดชนวนกระแสต่อต้านที่สำคัญต่อตัวเขา
สำนักงานคณะกรรมการกำกับหลักทรัพย์และตลาดหลักทรัพย์ของสหรัฐฯ บังคับให้ Elon Musk ลาออกจากตำแหน่งประธานของ Tesla รวมถึงการทวีตข้อความใดๆ ที่เกี่ยวข้องกับ Tesla จะต้องผ่านการตรวจสอบโดยคณะกรรมการอิสระ
Elon Musk และ Tesla ถูกปรับรายละ 20 ล้านดอลลาร์เพื่อยุติข้อเรียกร้องของสำนักงาน ก.ล.ต. ว่าเขากระทำการฉ้อโกงหลักทรัพย์
ขณะที่ Bloomberg รายงานว่า ความมั่งคั่งของ Elon Musk เพิ่มขึ้นมากที่สุดในรอบกว่า 2 เดือน ในขณะที่กำลังให้การต่อศาลรัฐบาลกลาง ในเมืองซานฟรานซิสโก
ดัชนี Bloomberg Billionaires Index ระบุว่า ความมั่งคั่งของอีลอน มัสก์ เพิ่มขึ้นประมาณ 1.06 หมื่นล้านดอลลาร์ แตะ 1.452 แสนล้านดอลลาร์ นับตั้งแต่ขึ้นศาลเมื่อวันศุกร์ที่ผ่านมา (20 ม.ค.) และนับเป็นการเพิ่มขึ้นติดต่อกัน 2 วันที่มากที่สุดนับตั้งแต่เดือนพ.ย.
อ้างอิง:
https://www.bbc.com/news/business-64384278 
https://www.infoquest.co.th/2023/270240
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA